|  |  |  |
| --- | --- | --- |
| Description: Description: C:\Users\Mociu  C2\Desktop\2000px-Coat_of_arms_of_Romania.svg.png | **ROMÂNIA****JUDEŢUL CLUJ** **PRIMĂRIA COMUNEI MOCIU** |  |
|  **407420- MOCIU nr. 72, tel: 0264/235.212;fax 0264/235.235**Web site:[http://www.primariamociu.ro](http://www.primariamociu.ro/), e-mail:office@primariamociu.ro |

 **H O T Ă R Â R EA nr. 23**

**din 17.03.2025**

**privind aprobarea Acordului de colaborare pentru asigurarea sustenabilității proiectului ”Microbuze electrice pentru elevii din județul Cluj”,**

Consiliul Local Mociu, întrunit în şedinţă ordinară;

Având în vedere Proiectul de hotărâre înregistrat cu nr. 74 din 14.03.2025 privind aprobarea Acordului de colaborare pentru asigurarea sustenabilității proiectului ”Microbuze electrice pentru elevii din județul Cluj”, propus de primarul, Focsa Vasile, care este însoţit de Referatul de aprobare nr. 73 din 14.03.2025; Raportul de specialitate nr. 75 din 14.03.2025 şi Avizul adoptat de Comisia de specialitate nr. 2, în conformitate cu art. 125, alin. (1), lit. B din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Ghidului solicitantului privind apelul de proiecte PNRR/2023/C15/EDUCATIE/I.10, „Microbuze electrice pentru elevi”, gestionat de Ministerul Educației, în calitate de coordonator de reforme și investiții finanțate prin PNRR, aprobat prin Ordinul ministrului educației nr. 4.269/ 18.05.2023, cu modificările și completările ulterioare
* Hotărârea Local Mociu nr. 23/17.03.2025 privind aprobarea Acordul de colaborare pentru realizarea proiectului „Microbuze electrice pentru elevii din Judetul Cluj”

În conformitate cu prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei Comisiei Europene 2021 / 608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență, precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Ordinul Ministrului Educației nr. 4.269 / 18.05.2023 de aprobare a Ghidul Solicitantului pentru lansarea apelului de proiecte finanțat prin Planul Național pentru Redresare și Reziliență al României, " Microbuze electrice pentru elevi”, cu modificările ulterioare;

În temeiul competentelor stabilite prin art. 129, alin. (2), lit. d, alin (7), lit. b si art.139, alin.(1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE:**

**Art. 1.** Se aprobă încheierea Acordului de colaborarepentru asigurarea sustenabilității proiectului ”Microbuze electrice pentru elevii din județul Cluj”, între UAT Mociu și UAT Județul Cluj, prevăzut în anexa la prezenta hotărâre.

**Art. 2.** Se mandatează Primarul Focsa Vasile, să semneze în numele și pentru Comuna, Acordul de colaborarepentru asigurarea sustenabilității proiectului prevăzut la art. 1.

**Art. 3.** Cu punerea în aplicare a prevederilor prezentei hotărâri se încredinţează Primarului comunei Mociu.

**Art. 4.**  Prezenta hotărâre se comunică Consiliului Judetean Cluj și Prefectului Județului Cluj și se aduce la cunoştinţă publică prin afișare la sediul Primariei Mociu si pe site-ul [www.primariamociu.ro](http://www.primariamociu.ro).

**Presedinte de sedinta, Secretar general al comunei,**

 **Horvath Bernat-Csaba Ganfalean Maria-Ioana**

Prezenta hotǎrâre a fost adoptatǎ cu respectarea prevederilor art. 139 din OUG 57/2019 (r1)

 Nr. total al consilierilor = 13 Voturi - pentru = 13

 Nr. total al consilierilor prezenţi = 13 - contra = 0

 Nr. total al consilierilor absenţi = 0 - abţineri = 0

 **Anexa la**

 **la HCL nr. 23/2025**

**ACORD DE COLABORARE**

pentru asigurarea sustenabilității Proiectului

**„Microbuze electrice pentru elevii din județul Cluj**”

1. **PĂRȚILE**
	1. **JUDEŢUL CLUJ**, cu sediul în Cluj-Napoca, str. Calea Dorobanților nr. 106, telefon 0372-640000, fax 0372-640000, cod identificare fiscală 4288110, cont IBAN RO06TREZ21624510220XXXXX, deschis la Trezoreria Municipiului Cluj-Napoca, reprezentat legal prin domnul Alin TIȘE, în calitate de Președinte – **beneficiar al finanțării în cadrul Proiectului „Microbuze electrice pentru elevii din județul Cluj”**

**Și**

* 1. **Comuna Mociu**, reprezentant legal Focsa Vasile, în calitate de Primar, î**n calitate de beneficiar al investiției,**

au hotărât încheierea prezentului Acord de colaborare (denumit în continuare Acord).

1. **SCOPUL ȘI OBIECTUL ACORDULUI**
	1. Scopul acestui acord îl constituie reglementarea situației juridice a mijloacelor fixe - microbuze electrice pentru elevi - achiziționate în cadrul proiectului „Microbuze electrice pentru elevii din județul Cluj”.
	2. Obiectul acestui Acord constă în stabilirea drepturilor şi obligațiilor părților ce le

revin la finalizarea perioadei de implementare a proiectului „Microbuze electrice pentru elevii din județul Cluj”.

1. **DURATA ACORDULUI**
	1. Prezentul Acord intră în vigoare de la data semnării de către fiecare parte și este valabil pe o perioadă de 4 ani calculată de la data intrării în vigoare.
	2. .Perioada de valabilitate a Acordului se poate prelungi prin acordul părților, exprimat în scris, prin încheierea unui act adițional la prezentul Acord.
2. **RESPONSABILITĂȚILE PĂRȚILOR**
	1. **JUDEȚUL CLUJ** are următoarele responsabilități:
		1. la intrarea în vigoare a Acordului, va preda pe bază de proces verbal de predare-primire bunurile achiziționate împreună cu dotările și documentele aferente, către fiecare UAT beneficiar, conform anexei nr. 1 la Hotărârea Consiliului Județean Cluj nr. 31/13.03.2025
		2. va monitoriza respectarea de către beneficiari a obligațiilor stabilite de finanțator în Contractul de finanțare nr. 12077/14.09.2023;
	2. **Beneficiarul investiției** are următoarele responsabilități:
		1. va prelua pe bază de proces verbal de predare-primire bunurile achiziționate în cadrul proiectului (câte un microbuz pentru fiecare UAT beneficiar), în vederea utilizării acestuia în scopul asigurării transportului elevilor din zonele izolate, rurale la școală;
		2. respectarea condițiilor prevăzute în certificatul de garanție al bunului;
		3. asigurarea funcționării stației de încărcare, pe toată perioada de sustenabilitate a proiectului, având parametrii și caracteristicile tehnice solicitate de către furnizorul microbuzelor școlare
		4. asigurarea, pe o durată de minimum 4 ani, a resursei umane (șofer), a costurilor de reparații și întreținere a microbuzelor, cu excepția celor efectuate în baza garanției de către furnizor, precum și costurile de alimentare,
		5. microbuzul școlar va fi utilizate exclusiv pentru transportul școlar al elevilor către și dinspre unitatea școlară de învățământ preuniversitar de pe raza unității administrativ-teritoriale, fiind interzisă închirierea acestuia către terțe persoane/ entități;
		6. respectarea întocmai a clauzelor Contractului de finanțare nr. 12.077/ 14.09. 2023 încheiat între Ministerul Educației și Consiliul Județean Cluj;
		7. înmatricularea microbuzului electrice într-o perioadă de maxim 30 de zile de la data transferului dreptului de proprietate.
		8. în cazul apariției unor avarii care nu sunt imputabile furnizorului, acestea se vor rezolva contra cost, numai în unități service autorizate ale furnizorului. În acest sens, unitatea beneficiară are obligația de a anunța Consiliul Județean Cluj în termen de maxim 24 de ore de la producerea evenimentului.
		9. în cazul apariției unor avarii imputabile furnizorului, unității administrativ teritoriale beneficiare îi revine sarcina de a anunța Consiliul Județean Cluj în termen de maxim 24 de ore de la constatare.
3. **SOLUŢIONAREA LITIGIILOR**

Părţile convin ca toate neînțelegerile privind validitatea Acordului sau cele rezultate din interpretarea, executarea sau încetarea acestuia, precum şi orice alte neînțelegeri şi sau dispute rezultate din prezentul Acord sau în legătura cu el să fie rezolvate pe cale amiabilă.

1. **DISPOZIŢII FINALE**
	1. Începând cu data încheierii procesului verbal de predare-primire, prin raportare la reglementările legale în vigoare, beneficiarul va înregistra în evidența contabilă proprie intrarea în gestiune a bunului mobil - mjloc fix (microbuz electric).
	2. În baza procesului verbal de predare-primire, se vor efectua operațiunile financiar-contabile de ieșire din evidența contabilă a UAT – Județul Cluj, respectiv de intrare în evidența contabilă a UAT benficiar, a bunului mobil - mjloc fix (microbuz electric) împreună cu toate accesoriile aferente.
	3. Începând cu data încheierii procesului verbal de predare-primire, se transferă toate riscurile cu privire la bunul mobil - mjloc fix (microbuz electric)

Prezentul Acord s-a încheiat în 2 exemplare originale, astăzi,........... câte unul pentru fiecare parte.

|  |  |  |
| --- | --- | --- |
|  |  |  |
|  |  |  |
|

|  |
| --- |
| JUDEŢUL CLUJ |
| PreședinteAlin TIȘE |

 |  | COMUNA MOCIUPRIMAR Vasile FOCSA |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |